DA
C 156/38
Den Europæiske Unions Tidende
3.5.2023
Begrundelse Eftersom varespecifikationen hidtil ikke har indeholdt bestemmelser om bevis for oprindelse, anses det for hensigtsmæssigt at medtage oplysninger om produktets sporbarhed i punkt 4.4 (Bevis for oprindelse) i varespecifi­ kationen.
Den indeholder nu bestemmelser om sikring af sporbarheden.
Desuden er noget af teksten flyttet fra det oprindelige punkt 5h (Mærkning) til punkt 4.4.
Videretransport af den anvendte mælk fra et godkendt alpint ostemejeri til et andet ostemejeri inden for det afgrænsede område er fremover tilladt, eftersom det i betragtning af den aktuelle teknologiske udvikling ikke længere påvirker kvaliteten og sikrer produktionen af den beskyttede oprindelsesbetegnelse »Vorarlberger Alpkäse«.
Dette er blevet nødvendigt på grund af de stadig større vanskeligheder med at finde personale i betragtning af den enorme arbejdsintensitet og den dermed forbundne usikkerhed med hensyn til opretholdelsen af produktionen af alpeost i vores alper.
Den transporterede mængde mælk skal dokumenteres.
3.
Geografisk område
Punkt 5c i varespecifikationen: »Områder med alper og alpegræsgange i den østrigske provins Vorarlberg.
De officielt anerkendte alpine bedrifter er beliggende i en højde på mellem 1 000 m og 1 800 m over havets overflade og er kun aktive i sommermånederne i forbindelse med græsningsskiftet i alperne.
« og det kort over Østrig, der var vedlagt som bilag, er ændret som følger:
4.3.
Geografisk område
»Vorarlberger Alpkäse« fremstilles i provinsen Vorarlberg i en højde på mellem 1 000 m og 1 800 m over havets overflade.
De officielt anerkendte alpine bedrifter er kun aktive i sommermånederne i forbindelse med græsningsskiftet i alperne."
Højdekort over det afgrænsede geografiske område: Begrundelse Teksten er gjort kortere.
Kravet i varespecifikationen vedrørende officielt anerkendte alpine bedrifter er fastsat i punkt 4.5 (Produktionsmetode) (navnlig punkt 4.5.1 (Råvare — mælk)).
Der er også tilføjet et nyt kort over det afgrænsede geografiske område.
Kortet indeholder nu også oplysninger om højden over havets overflade.
Dette ændrer ikke det geografiske områdes afgrænsning.
4.
Produktionsmetode
Den oprindelige tekst i punkt 5e (Produktionsmetode) i varespecifikationen er blevet formuleret mere præcist og opdelt i punkt 4.5.1 (Råvare — mælk), punkt 4.5.2 (Produktion) og punkt 4.5.3 (Ekspertise — viden om produktion).
Punkt 5e i varespecifikationen: »Den ensilagefri rå mælk, der er velegnet til fremstilling af hård ost fra officielt kontrollerede kvægbesætninger i alperne, og som ikke er termiseret, pasteuriseret eller steriliseret ved centrifugering, forarbejdes på stedet uden transport eller midlertidig oplagring.
Den mælk, der produceres om aftenen, hældes straks i mindre beholdere (mælkeskåle eller mælkekar af træ), så fløden kan stige op til overfladen.
Dagen efter skummes fløden (alpesmørret) manuelt for at opnå det ønskede fedtindhold i produktet.
Derefter blandes denne modnede og skummede mælk med sødmælk fra morgenens malkning, mælkesyre-/bakteriekulturer og alpeosteløbe i alpine (kobber)kedler.
Ostemassen fjernes manuelt ved hjælp af osteklæder og uden brug af maskiner.
Ostemassen opvarmes til mellem 51,5 °C og 52,5 °C, presses og behandles regelmæssigt med saltlage for at opnå en god skorpedannelse.
Osteproduktionen finder kun sted under kvægets sommergræsning (hvor kvæget udelukkende fodres gennem græsning på alpine græsgange).
På grund af den korte græsningsperiode i alperne (3-4 måneder) er produktet kun tilgængeligt på sæsonbasis og i begrænsede mængder.
Enhver tilsætning af mælk fra bedrifter i dalene er forbudt.
Der er indført nationale regler for husdyrhold og dyresundhed samt for bedriftens og personalets hygiejne.
Der foretages kvalitetssikring ved hjælp af inspektioner samt uddannelse af personalet og i hygiejne.«